
ELEKTRĖNŲ VAIKŲ LOPŠELIO-DARŽELIO „DRUGELIS“
RESPUBLIKINĖS INICIATYVOS „ŽIBINTO ISTORIJOS“
NUOSTATAI

I. BENDROSIOS NUOSTATOS
 
1. Iniciatyva „Žibinto istorijos“ (toliau – Iniciatyva) skirta stiprinti bendruomenės sutelktumui ir puoselėti žmogaus prigimtines vertybes.
2. Iniciatyvos „Žibinto istorijos“ nuostatai reglamentuoja iniciatyvos tikslą, uždavinius, etapus, baigiamąsias nuostatas.
3. Organizatoriai – Elektrėnų vaikų lopšelis-darželis „Drugelis“.
4. Iniciatyvos nuostatai skelbiami Elektrėnų vaikų lopšelio-darželio „Drugelis“ interneto svetainėje www.drugelis.tavodarzelis.lt, Elektrėnų švietimo paslaugų centro interneto svetainėje www.espc.lt ir socialiniame tinkle Facebook.
5. Užpildytas dalyvio anketas siųsti el. paštu pavaduotoja.jurgita@gmail.com iki 2023 m. lapkričio 30 d.
6. Iniciatyvos trukmė: 2023 m. gruodžio 1 d. – 2023 m. gruodžio 22 d.

II. TIKSLAS IR UŽDAVINIAI

7. Iniciatyvos tikslas – skatinti bendruomenės kūrybiškumą, aktyvumą ir dalyvavimą socialinėje veikloje. 
8. Iniciatyvos uždaviniai:
8.1. ugdyti vaikų socialinius įgūdžius, bendravimą, bendradarbiavimą, kūrybiškumą ir skaitymo kompetencijas;
8.2. skatinti aktyvų visos bendruomenės dalyvavimą bendruomeniniame gyvenime;
8.3. aktyvinti tarpinstitucinį bendradarbiavimą.

III. DALYVIAI
9. Dalyviai: visos švietimo, kultūros įstaigos.

IV. ORGANIZAVIMAS IR VYKDYMAS

10. Iniciatyva vyksta: 2023 m. gruodžio 1-22 dienomis:
10.1. Tarpinstituciniai partneriai švietimo, kultūros įstaigose nuo gruodžio 1 d. iki gruodžio 22 d. skaito ugdytiniams/mokiniams pasakas, istorijas ir pan.
10.2. Įstaigos kuria istoriją, kuri atsispindi įstaigos papuošime Kalėdiniu laikotarpiu. 
11. Iniciatyva viešinama su trumpu aprašymu (iki 150 žodžių), nuotraukų koliažu (1-3) įstaigos kurioje įgyvendinama iniciatyva internetinėje svetainėje.
12. Iniciatyvos aprašymo ir nuotraukų koliažo nuoroda pateikiama organizatoriams iki 2024 m. sausio 10 d.: el. paštu pavaduotoja.jurgita@gmail.com.
13. Pateiktoje medžiagoje turi matytis iniciatyvos įgyvendinimas per 16 d.. Trumpai aprašykite iniciatyvą.
14. Elektrėnų vaikų lopšelio-darželio „Drugelis“ įvaizdžio kūrimo darbo grupė gauta nuoroda pasidalins Elektrėnų vaikų lopšelio-darželio „Drugelis“ interneto svetainėje www.drugelis.tavodarzelis.lt , „Facebook“ socialiniame tinkle.

VI. BAIGIAMOSIOS NUOSTATOS

15. Visoms įstaigoms dalyvavusioms iniciatyvoje „Žibinto istorijos“ bus išsiųstos elektroninės padėkos.
16. Pateikdami medžiagą dalyviai visam autorių teisių apsaugos laikotarpiui neatlygintinai suteikia organizatoriams neišimtines teises atgaminti, išleisti, viešai skelbti, platinti jų kopijas Lietuvoje ir užsienyje.
17. Autoriai turi teisę pateikti tik tokią medžiagą, į kurią turi autoriaus teises ir kuri sukurta nepažeidžiant trečiųjų asmenų teisių, o konkursą organizuojančios institucijos neprisiima atsakomybės už autorių teisių pažeidimus pateiktoje medžiagoje.
18. Papildoma informacija teikiama: Elektrėnų vaikų lopšelio-darželio „Drugelis“ direktoriaus pavaduotoja Jurgita Grisiūnienė, tel. (8528) 39217, 8 601 19998, el. paštas pavaduotoja.jurgita@gmail.com, socialinė pedagogė Aliona Sasnauskienė, tel. (8528) 39217, el. paštas aliona.sasnauskiene@gmail.com .

